جمهور باشقانی‌نین سؤزچوسو ابراهیم کالین تورکیه‌نین دونیانین هئچ بیر یئرینده ساواش ایستمه‌دیگینی سؤیله‌دی.
کالین بونو اؤزل تلویزیون کاناللاریندان‌ بیرینده یاییم‌لانان "دانیشان تورکیه" پروقرامیندا دئدی.
ابراهیم کالین آمریکا و قوزیی کره آراسین‌داکی گرگین‌لییه توخونا‌راق بیلدیردی کی، بیز دونیانین هئچ بیر یئرینده ساواش ایستمیریک. بو ایستر کنواسیونال سیلاح‌لارلا اولسون، ایسترسه نوکلئر (اتم) سیلاح‌لارا دایر گرگین‌لیک شکلینده اولسون، بولگه‌سل یاخود دا قلوبال اولسون بیز دونیانین هئچ بیر یرینده ساواشین اینسانلیغین باریشینا، دینج‌لیگینه تحفه وئرجگینه اینانمیریق
کالین نوکلئر (اتم) سیلاحلانما علیهینه هر کسین گلوبال مؤوقعی اورتایا قویماسی‌نین واجیب‌لیگینی دیله گتیردی: بو مسئله‌ده ده توتارلی اولماق لازیمدیر. نوکلر سیلاحا ییه‌لنن اؤلکه‌لر بونونلا باغلی سازیش‌لره عمل ائتمک ایستمیرلر و عهده لیکلرینی یئرینه یئتیرمیرلر.
جمهور باشقانی‌نین سؤزچوسو دونیانین سیلاح اوره تن قاباقچیل 5 اؤلکه سینین ترک-سیلاح اولونماسی چاغیریش‌لاری‌نین نه قدر صمیمی اولدوغونا دایر سوالا جاوابن ایسه دئدی کی، دونیانین هاراسیندا ساواش احتیمالی آرتسا اوردا بونا نظر سالماق لازیم‌دیر؛ بورادا کیمین نه منفعتی وار؟ تأسف کی، سیلاح شیرکت‌لری هر زامان قازانج الده ائدیب‌لر.
ابراهیم کالین عراق کورد بولگه‌سل ایداره‌دکی رفرندوملا باغلی موباحیثه لره ‌لره ده توخونا‌راق بیلدیردی کی، بیزیم بو رفرندوما اعتراض ائتمییمیزین اساس سببی عراق-ین تورپاق و سیاسی بوتؤو‌لوگونون قورونماسی‌دیر. بورادا نه عراق کوردلرینه نه سوریا کوردلرینه نه ده بؤلگه‌دکی دیگر کوردلره قارشی هر هانسی منفی موقعیمیز یوخ‌دور.
ترورا قارشی ترروریستلرین باشا دوشدوگو دیلدن ان سرت شکیلده موباریزه آپاریلدیغینی و بونون داوام ائتدیریله‌جگینی دئین ابراهیم کالین بو نقطه‌ده ایچ ایشلر ناظیرلیگی‌نین، تهلوکه‌سیزلیک قوه‌لری‌نین تامامیله آهنگ ایچینده موباریزه آپاردیغینی وورغولادی.
ابراهیم کالین فتح الله چی ترور تشکیلاتی پارالل دؤولت یاپیلانماسینین (فتو/پ.د.ی) 15 ژوئیه ده کی چئوریلیش جهدی ایله علاقه‌لی محکمه پروسه‌سینه ده توخونا‌راق قئید ائتدی کی، تورکیه‌ده حقوقون اوستونلوگونه دایر پروبلئم‌لر اولدوغونو سؤیله‌ین‌لرین گلیب بو محکمه‌لرینی ایزلمه‌لرینی توصیه ائدیریک.
